Hindistan–Nepal münasibətləri
Hindistan-Nepal münasibətləri — Hindistan və Nepal arasındakı mövcud ikitərəfli münasibətlər. İki ölkə arasında dövlət sərhəddinin uzunluğu 1690 km təşkil edir. 1950-ci ildə Hindistan-Nepal arasında sülh və dostluq haqqında müqavilə imzalanır. Bura mehriban qonşuluq və iki tərəfli ticarət əlaqələrini əks etdirən müddüalar daxildir. Bu anlaşma iki ölkə arasında xüsusi münasibətlər meydana gətirmişdir. İki ölkənin vətəndaşları viza almadan dövlət sərhəddini keçmək və bu iki ölkədən birində sərbəst şəkildə yaşamaq və işləmək hüququ əldə edir.